সনাতন ধর্ম প্রচারিণী সভা

নগেন্দ্রনাথ ভাদুড়ী (৬ ডিসেম্বর ১৮৪৬ – ২ নভেম্বর ১৯২৬ ), যিনি ভাদুড়ী মহাশয় (Bhaduri Mahasaya) নামেও পরিচিত - ১৮৯১ খ্রী. এই সনাতন ধর্ম প্রচারিণী সভা (Sanatan Dharma Pracharini Sabha) প্ৰতিষ্ঠা করেন। দিনটি ছিল ২৩ শে নভেম্বর। এই সনাতন ধর্ম প্রচারিণী সভার প্রথম সভাপতি ছিলেন মহর্ষি নগেন্দ্রনাথের ভক্ত ও শিষ্য,জনাইয়ের জমিদার গুরুপদ মুখোপাধ্যায়।
এই সনাতন ধর্ম প্রচারিণী সভা (Sanātana Dharma Pracāriṇī Sabhā) - র উদ্দেশ্য নির্দেশ করতে গিয়ে শ্রীমৎ ভক্তি প্রকাশ ব্রহ্মচারী লিখেছেন: 
অন্যদিকে এ প্রসঙ্গে নরেশচন্দ্র বসু লিখেছেন :
এই ‘সনাতন ধর্ম প্রচারিণী সভা’-র কার্যাবলীর বিবরণ দিয়েছেন স্বামী নির্বাণানন্দ :
'COMPANIONS AND FOLLOWERS OF RAMAKRISHNA' গ্রন্থটির সূত্রে জানা যায় বালি ইংলিশ হাই স্কুলের প্রধান শিক্ষক থাকাকালীন ১৮৮১ সালে দক্ষিণেশ্বরে রামকৃষ্ণ পরমহংসের সঙ্গে মহর্ষি নগেন্দ্রনাথ-এর সাক্ষাৎ হয়।১৮৮১ খ্ৰী. দক্ষিণেশ্বরে রামকৃষ্ণ পরমহংসদেবের সঙ্গে সাক্ষাতের ফলে নগেন্দ্রনাথের জীবনে বিরাট পরিবর্তন আসে। এই মহামিলনের বর্ণনা দিতে গিয়ে শ্রীমৎ ভক্তিপ্রকাশ ব্রহ্মচারী লিখেছেন :
এরপর -
মহর্ষি নগেন্দ্রনাথ কুম্ভ মেলায় যোগদানের জন্য এলাহাবাদে গেলে তাঁর ভাইপো ননীলাল ভাদুড়ী তাঁর সঙ্গী হন। মহর্ষি নগেন্দ্রনাথের কাছে তাঁর ব্রহ্মচর্য দীক্ষা হলেও তাঁর মনে সন্ন্যাস গ্রহণের বাসনা জাগে। এই সময় মহর্ষি নগেন্দ্রনাথ নিজেও সন্ন্যাস গ্রহণের ইচ্ছা প্রকাশ করেন। এমত পরিস্থিতিতে এক মকর সংক্রান্তির পূণ্য প্রভাতে গঙ্গাস্নানের পর তাঁরা দুজনেই সন্ন্যাস নেওয়ার জন্য দীক্ষাগুরুর সন্ধান করতে থাকেন। ১৮৮১-৮২ খ্রিস্টাব্দের মধ্যে নগেন্দ্রনাথ কোনও এক দণ্ডী সন্ন্যাসী যোগী পুরুষকে গুরু হিসেবে গ্রহণ করেন এবং সন্ন্যাস দীক্ষার পর হিমালয়ে গিয়ে কঠোর তপস্যা করার ইচ্ছা গুরুর কাছে ব্যক্ত করেন। কিন্তু গুরুদেব তাঁকে গেরুয়াবস্ত্র ধারণ না করে সনাতন ধর্ম প্রচারের নির্দেশ দিয়ে কলকাতায় আসতে বলেন। এর সম্ভাব্য কারণ মহর্ষি নগেন্দ্রনাথের পাণ্ডিত্য :
ভক্তদের অনুভবে সিদ্ধযোগী ভাদুড়ী মহাশয় - মহর্ষি নগেন্দ্রনাথ হলেন হরিহর (দেবতা)-এর অবতার। তাঁদের চোখে নগেন্দ্রনাথ ছিলেন - বহিরঙ্গে শিব, অন্তরঙ্গে বিষ্ণু। মহর্ষি নগেন্দ্রনাথকে যোগশিক্ষা প্রদান করেছিলেন স্বয়ং নারায়ণ :
নগেন্দ্রনাথ ভাদুড়ী অর্থাৎ মহর্ষি নগেন্দ্রনাথ যোগসাধনার সমস্ত মার্গে সিদ্ধি লাভ করেছিলেন। এক নির্জন গুহায় তিনি কঠোর তপস্যায় মগ্ন হন ও প্রধানত হঠযোগ এবং প্রাণায়াম-এ লিপ্ত হয়ে "Salvation" লাভ করেন। লঘিমাসিদ্ধ যোগী হিসেবে তাঁর শূন্যে ভেসে থাকার অলৌকিক ক্ষমতার বর্ণনা আছে পরমহংস যোগানন্দর গ্রন্থ 'AUTOBIOGRAPHY OF A YOGI' এবং সনন্দলাল ঘোষ লিখিত গ্রন্থ 'MEJDA'- তে। কিন্তু নিজে সিদ্ধ যোগী হলেও মহর্ষি নগেন্দ্রনাথ নির্দেশ করে গিয়েছেন ভক্তি মার্গ :
পশ্চিমে যাত্রার আগে পরমহংস যোগানন্দ মহর্ষি নগেন্দ্রনাথের কাছ বিদায় আশীর্বাদ গ্রহণ করেন। নগেন্দ্রনাথ তাঁকে আশীর্বাদ করে বলেন :
মহর্ষি নগেন্দ্রনাথ যে সনাতন ধর্মপ্রচারিণী সভা তৈরি করেন - মহর্ষি যেখানে থাকতেন সেখানেই এর সভা চলত। পরে তাঁর শিষ্য-ভক্তরা তাঁকে স্থায়ী আবাসের কথা বলেন। মহর্ষি প্রথমে রাজি না হলেও শেষ পর্যন্ত শিষ্য- ভক্তদের ক্রমাগত অনুরোধে রাজি হন এবং কলকাতার গড়পার অঞ্চলে রামমোহন রায় রোডে একটি স্থায়ী আবাস গৃহ নির্মিত হয়। ১৯১৬ সালের দোল পূর্ণিমার দিনে এখানে গৃহপ্রবেশ অনুষ্ঠিত হয়। মহর্ষির দেহাবসানের একদিন পর মহর্ষির ভক্ত- শিষ্যরা মিলে মহর্ষিদেবের নামে একটি মঠ তৈরীর পরিকল্পনা করেন। এই মঠ তৈরির উদ্দেশ্য ছিল মহর্ষিদেবের বাণী, সাধনা ও আদর্শের প্রচার এবং প্রসার। তাঁর অস্থিকলস মাটিতে পুঁতে দিয়ে তার ওপর সমাধি মন্দির নির্মিত হয়। তাঁর ব্যবহৃত দ্রব্যাদি এবং পাদুকাও তাঁর বসবাসের ঘরে সংরক্ষিত রাখার ব্যবস্থা করা হয়। এই গৃহে এই সূত্রেই ১৯২৬-এ শ্রীশ্রী নগেন্দ্র মঠ গড়ে ওঠে। ২০০৫-এ গড়ে ওঠে নগেন্দ্র মিশন। এই সিদ্ধভূমিতেই আজও নিরবচ্ছিন্নভাবে সগৌরবে চলছে সনাতন ধর্ম প্রচারিণী সভা।